Icon

Description automatically generated

METINĖ VEIKLOS ATASKAITA

2022 METAI

### Įžanga

Viešoji įstaiga ,,Namai visiems“ (Namai visiems) įkurta 2013 metais. Buveinės adresas Birutės g 10, Šakiai. Paramos gavėjo statusas įregistruotas 2013 vasario 14 dieną. NVO žyma įregistruota 2021 kovo 5 dieną.

2022 12 22 organizacijai suteikta Jaunimo savanoriškos tarnybos (toliau - JST) programos įgyvendinimo akreditacija. 2022 m. Namai visiems dirbo 26 darbuotojai, 18 savanorių.

Organizacija teikia socialines paslaugas Šakių miesto ir rajono gyventojams.

**Namai visiems misija** – teikti kokybiškas socialines paslaugas vyresnio amžiaus žmonėms ir žmonėms turintiems negalią bei visiems, kuriems reikalinga pagalba, įsigilinant į individualius poreikius.

**Namai visiems vizija –** moderni, šiuolaikiška ir atvira pagarbiam bendravimui įstaiga, prisidedanti prie žmogiškojo orumo užtikrinimo.

**Namai visiems vertybės –** paslaugų teikimas grįstas profesionalumu, atsižvelgiant į naudos visuomenei ilgalaikiškumą, nepamirštant puoselėti tarpusavio ryšį ir tausoti aplinką.

**Įstaigos veiklos tikslai**

**Veiklos tikslai:**

* savanoriškos veiklos skatinimas ir organizavimas įtraukiant bendruomenės narius;
* skurdo ir socialinės atskirties mažinimas teikiant į kliento poreikius orientuotas socialines paslaugas

**Veiklos sritys:**

* maitinimas labdaros valgykloje,
* drabužių ir kitų buities daiktų surinkimo ir paskirstymo paslauga,
* paslaugų į namus, bei sociakultūrinių paslaugų organizavimas,
* socialinių paslaugų teikimas.

**2022 metų Namai visiems uždaviniai**

* Teikti socialines paslaugų Šakių miesto ir rajono gyventojams.
* Plėsti organizacijos veiklą teikiant naujas socialines paslaugas atsižvelgiant į klientų poreikius.
* Kelti darbuotojų kvalifikaciją teikiamų paslaugų srityje.
* Didinti teikiamų paslaugų kokybę.
* Viešinti organizacijos teikimas paslaugas.

### Valdymas

# Valdymo organai

Visuotinis dalininkų susirinkimas veikia nuo 2013-02-14. Juridinio asmens vardu veikia vadovas Direktorė Giedrė Šedbarienė, paskyrimo data 2013-02-14.

# Dalininkų ir naudos gavėjų sąrašas

2022 metų sausio 1 dieną organizacijos naudos gavėjai buvo du fiziniai asmenys, kurių kiekvieno įnašo vertė po 30 eurų.

Dalininkų sąrašas per 2022 metus nepakito ir gruodžio 31 dieną išliko toks pats.

2022 m. organizacijos visuotinis dalininkų susirinkimas rinkosi 3 kartus.

### Organizacijos veikla

2022 m. pagrindinės veiklos buvo susijusios su savanorystės skatinimu, socialinės atskirties mažinimu ir žmogiškojo orumo užtikrinimu.

**Paslaugos**

* 2022 metais nemokamo maitinimo paslaugos labdaros valgykloje bei maisto pristatymo į namus paslaugos organizavimas (292 asmenims).
* 2022 metais pagalbos būtiniausiais daiktais ir drabužiais organizavimas (292 asmenims).
* 2022 metais asmeninės pagalbos asmeniui paslaugos organizavimas (38 asmenims). Paslaugą teikė 21 asmeninis asistentas.
* Namai visiems patalpose apgyvendinta nuo karo Ukrainoje pabėgusi šeima, kuri gyveno 6 mėnesius, kol vėl grįžo į gimtinę.
* Vasaros metu buvo teikiamas maitinimas vaikų stovykloms.
* 2022 metais padedant savanoriams surinkta 40,269 tonos maisto ir išdalinta skurdą ir socialinę atskirtį patiriantiems Šakių miesto ir rajono gyventojams, nuo karo Ukrainoje bėgantiems asmenims.

# Renginiai

**2022 m. Namai visiems organizavo du viešus renginius:**

1. 2022 09 04 linijiniai šokiai bendruomenės nariams miesto skvere. Renginį vedė šokių mokytoja Aušra Butkauskaitė- Sederevičienė.

# 2022 11 25 Advento renginys bendruomenės nariams kartu su Marijampolės profesinio rengimo centru.

1. **m. Namai visiems dalyvavo renginiuose:**
2. ,,Maisto banko“ organizuotose maisto banko akcijose 2022 metais dalyvavo du kartus. 2022 kovo 21-22 d. Namai visiems vykdė akciją prekybos centre Maxima Šakiuose. Akcijoje dalyvavo 10 savanorių, akcijoje aukojusių žmonių skaičius 308, kurie paaukojo 1044 vnt. maisto produktų, kurie sudaro 579,036 kg

2022 spalio 14-15 d. Namai visiems vykdė akciją prekybos centre Maxima, Šakiuose. Akcijoje dalyvavo 12 savanorių, akcijoje aukojusių žmonių skaičius 361, kurie paaukojo 1035 vnt. maisto produktų, kurie sudaro 583,05 kg.

1. Organizacija dalyvavo Lietuvos Respublikos Prezidento inicijuojamoje ,,Lietuvos galia“ iniciatyvoje.
2. Dalyvavo 2022 LR Finansų ministerijos organizuojamuose geriausių ES investicijų projektų apdovanojimuose ir spalio 28 d. **gavo ,,Europos burė 2022“ apdovanojimą už bendruomeniškumo kūrimą.**
3. Dalyvavo ,,Nato charity bazaar“ projektų atrankos konkurse. 2022 gruodžio 12 d. Namai visiems projektas, vienintelis iš Lietuvos, buvo atrinktas finansavimui.

**Skaityti pranešimai ir organizacijos pristatymas:**

1. Organizacijos pristatymas Šakių rajono bendruomenės centrų asociacijos renginyje. Pranešimas ,,Namai visiems“ vieta kur visada gera sugrįžti“. Pranešėja Giedrė Šedbarienė. 2022 11 18.

# Savanorystė

* 2022 metai organizacijoje pagal savanoriškų darbų atlikimo sutartis savanoriavo 18 savanorių, kurių amžius buvo nuo 20 iki 71 metų.
* 2022 08 20 Knygnešių žygis Gelgaudiškyje. Skatinant savanorių tarpusavio ryšį, motyvaciją, komandos formavimąsi, organizacijos savanorių komanda dalyvavo Knygnešių žygyje Gelgaudiškyje. Patirti sunkumai ir iššūkiai skatino komandos narius rūpintis vienas kitu, formavo pasitikėjimą ir bendrystę. Bendras tikslas skatino strategijų kūrimą, padėjo atpažinti kiekvieno komandos nario stiprybes ir silpnybes.

# Komunikacija

## Namai visiems komunikacija socialiniuose tinkluose

Visus metus organizacija aktyviai komunikavo [Facebook paskyroje](https://www.facebook.com/namaivisiems), pateikiant informaciją apie vykdomus projektus, teikiamas paslaugas.

# Pranešimai spaudai ir straipsniai žiniasklaidai

2022 m. apie Namai visiems organizacijos veiklą vietinėje spaudoje ,,Laikraštis draugas“ buvo išspausdinti trys straipsniai:

## ,,Siekia ir toliau senolius aprūpinti šiltu maistu“. 2022 vasario 22 d.;

## ,,Pagalbos prašymus pasitinka šilto maisto dubenėliu“. 2022 spalio 10 d.;

## ,, „Europos burę“ parplukdė į Šakius“. 2022 lapkričio 3 d.

# Partnerystės

* 2022 m. lapkričio 16 d. Namai visiems tapo skėtinės Nacionalinės skurdo mažinimo organizacijų tinklo (NSMOT) narė.
* Organizacija bendradarbiauja su LPF ,,Maisto bankas“. Namai visiems organizacija prisideda dalinant Europos pagalbos labiausiai skurstantiems asmenims fondo paramą (EPLSAF) Šakių rajono seniūnijoms.
* 2022 m. gruodžio mėn. 5 d. pasirašyta bendradarbiavimo sutartis su VšĮ ,,Klaipėdos apskrities pagalbos vyrams centras“.
* 2022 metų spalio 24 d. Namai visiems aplankė delegacija iš Švedijos. Pradėta nauja partnerystė su Švedijos labdaros organizacija ,,Vänner emellan”.

# Partnerystės su valstybinėmis įstaigomis:

* Organizacija pasirašiusi sutartis su Šakių rajono savivaldybe. Pagal sutartis teikia asmeninės pagalbos asmeniui paslaugą. Gruodžio 31 d. buvo pasirašytos 37 asmeninės pagalbos teikimo ir mokėjimo už ją sutartys.
* Organizacija glaudžiai bendradarbiauja su Užimtumo tarnyba. Padeda įdarbinti ilgalaikius darbo ieškančius asmenis bei padeda įgyti darbo įgūdžius naujai kvalifikaciją įgijusiems registruotiems darbo ieškantiems asmenims. 2022 metais per užimtumo tarnybos rėmimo programas buvo įdarbinta 12 asmenų.
* Glaudžiai bendradarbiauja su Šakių rajono seniūnijomis ieškant ir suteikiant pagalbą rajono gyventojams.

# Projektai ir finansai

**Vykdyti projektai**

2022 m. Namai visiems įgyvendino šiuos projektus:

* ESFA projektą ,,Senyvo amžiaus asmenų socialinės atskirties mažinimas organizuojant užimtumą dienos centre“, kurio tikslas - bendruomenės narių įtraukimas į savanorystės veiklas, siekiant sumažinti senyvo amžiaus asmenų ir suaugusių asmenų su negalia socialinę atskirtį visuomenėje teikiant kompleksines paslaugas. Siekiant numatyto tikslo, buvo iškelti projekto uždaviniai: 1. Parengti savanorius darbui su senyvo amžiaus asmenimis ir suaugusiais asmenimis su negalia. 2. Organizuoti užimtumą senyvo amžiaus asmenims ir suaugusiems asmenims su negalia. 3. Organizuoti maitinimą. 4. Teikti asmeninio asistento paslaugą. Projekto biudžetas - 97 932,66 Eur
* Aukok.lt portale buvo renkamos lėšos projektui „Šiltas maistas senoliams į namus“. Projektui reikalinga ir surinkta suma – 5 000 Eur. Projektas sėkmingai įgyvendintas 2022 metais.

**Gautos lėšos per finansinius metus:**

* + Finansavimo pajamos iš savivaldybės biudžeto – 18 000 Eur.
  + Finansavimo pajamos iš valstybės biudžeto – 140 949 Eur.
  + Kitos finansavimo panaudojimo pajamos – 89 504 Eur.
  + Uždirbtos pajamos, kitos pajamos – 7 970 Eur.
  + Parama maisto produktais – 81 904 Eur.

**Įsigytas ir perleistas turtas per finansinius metus** :

|  |  |  |
| --- | --- | --- |
|  | **Įsigytas turtas** | **Suma, EUR** |
| 1. | Bulvių skutimo mašina | 832 |
| 2. | Indaplovė | 1634 |
|  | **Viso:** | **2 466** |

2022 m. perleisto turto nebuvo.

**Išlaidos per finansinius metus**

|  |  |  |
| --- | --- | --- |
|  | **Išlaidos per 2022 m.** | **Suma, EUR** |
| 1. | Patalpų išlaikymas | 7 665 |
| 2. | Darbuotojų išlaikymo | 214 243 |
| 3. | Transporto išlaikymas | 5 447 |
| 4. | Projekto vykdymo veiklų išlaidos | 7 031 |
| 5. | Turto įsigijimas | 2 466 |
| 6. | Suteiktos paramos išlaidos | 81 904 |
| 7. | Kitos išlaidos | 5 423 |
|  | **Viso:** | **324 179** |

**Įstaigos gautos lėšos ir jų šaltiniai per finansinius metus:**

|  |  |  |
| --- | --- | --- |
|  | **Gautos lėšos ir jų šaltiniai per 2022 metus** | **Suma, EUR** |
| 1. | Šakių rajono savivaldybės administracija | 18 851 |
| 2. | VMI 1.2proc. GPM | 1 200 |
| 3. | Pajamos už asmeninės pagalbos paslaugą | 127 603 |
| 4. | Subsidijos iš užimtumo tarnybos prie Soc. apsaugos ir darbo ministerijos | 16 717 |
| 5. | Pajamos už suteiktas paslaugas | 7 970 |
| 6. | Europos socialinio fondo agentūra (ESFA) | 51 190 |
| 7. | Socialinių paslaugų priežiūros departamentas prie Socialinės apsaugos | 13 346 |
| 8. | Geros valios projektai, VšĮ | 6 621 |
| 9. | Nato charity bazaar projekto lėšos | 10 000 |
| 10 | Vanner emellan parama veiklai | 2 000 |
| 11 | Parama iš žmonių | 925 |
|  | **Viso:** | **256 423** |

# 2023 planai

2023 m. Namai visiems veikla apims organizacijos stiprinimo veiklas per mokymus, akredituotų socialinių paslaugų teikimą ir partnerysčių plėtrą.

* Mokymai: darbuotojams bus organizuojami kvalifikacijos ir asmeninių savybių stiprinimo mokymai. Savanoriams bus organizuojami motyvacijos ir komandos stiprinimo mokymai.
* Akredituotos socialinės paslaugos: akredituotis ir teikti neįgaliųjų socialinės reabilitacijos bendruomenėje ir apsaugoto būsto paslaugą.
* Komunikacija: susikurti organizacijos internetinį puslapį. Plėtoti komunikaciją socialiniuose tinkluose, vietinėje spaudoje.
* Partnerystės: partnerystės bus plėtojamos bendradarbiaujant su mokslo institucijomis, kitomis NVO, verslo įmonėmis bei kitais partneriais Šakių rajone bei nacionaliniu mastu.

Direktorė Giedrė Šedbarienė